**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔՈՒՄ ՄԱՍՆԱԿՑԱՅԻՆ ԲՅՈՒՋԵՏԱՎՈՐՄԱՆ ԳՈՐԾԸՆԹԱՑ ՍԿՍԵԼՈՒ ՄԱՍԻՆ**» **ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

 Մասնակցային բյուջետավորման գործընթացի ներդրմամբ համայնքի բնակիչները հնարավորություն կունենան հանդես գալ իրենց առաջարկներով, ծրագրային գաղափարներով և համայնքապետարանի հետ համատեղ բարելավել իրենց համայնքը, ավելի հարմարավետ և գրավիչ դարձնել համայնքային կյանքը: Միևնույն ժամանակ առաջարկների այս հարթակը քաղաքացիներին հուզող խնդիրները հավաքելու համակարգ է և լուծումների միասնական որոնման միջոց:

 Որոշման ընդունումը պայմանավորված է Հայաստանի Հանրապետության կառավարության 2023 թվականի նոյեմբերի 2-ի «Հայաստանի Հանրապետության համայնքներում մասնակցային բյուջետավորմամբ ձևավորված ծրագրերի իրականացման համար Հայաստանի Հանրապետության պետական բյուջեից համայնքներին սուբվենցիաների տրամադրման կարգը հաստատելու մասին» N 1890-Ն որոշման 14-րդ կետի պահանջը կատարելու անհրաժեշտությամբ: Վերջինս սահմանում է, որ համայնքի մասնակցությունը իրականացվում է համաֆինասավորման միջոցով, որի չափը պետք է կազմի ծրագրի ընդհանուր գումարի 20 տոկոսից ոչ պակաս: Հայաստանի Հանրապետության 2025 թվականի պետական բյուջեով Հայաստանի Հանրապետության համայնքներում մասնակցային բյուջետավորմամբ ձևավորված ծրագրերի իրականացման համար նախատեսված սուբվենցիաների գումարի՝ ըստ առանձին համայնքների հաշվարկված սահմանաչափի Գյումրի համայնքին հատկացվելիք գումարի սահմանաչափը կազմում է 81 452 600 (ութսունմեկ միլիոն չորս հարյուր հիսուներկու հազար վեց հարյուր) Հայաստանի Հանրապետության դրամ։